મૂળ અમદાવાદના રહેવાસી તેવા આશા ઠાકર, જે હાલ વઢવાણ હતા ત્યારે આ નિર્ણય જાહેર થયો હતો. પોતાના અનુભવ જણાવતા એડવોકેટ આશાબેન કહ્યું કે" મારા વઢવાણના ઘરે બે દિવસ પહેલા યજ્ઞ હત. મારે તમામ પેમેન્ટ કરવા છે, પરંતુ નાના સિટીમાં લોકો 500 અને 1000ની નોટ લઈ નથી રહ્યા. અહી બેંક પણ સીમિત છે. કદાચ હું અમદાવાદમાં હોત તો મારે આ પ્રશ્ન ન થાત. સરકારનો નિર્ણય કાળા નાણા બાબતે આ નિર્ણય સારો છે. પરંતુ અચાનક આ રીતે જાહેર કરતા નાના સિટીમાં તો લોકો એવું જ માની બેઠા છે કે હવે આ નોટો નક્કામી થઈ ગઈ છે. લોકોમાં આ બદલાવ મુદ્દે જાગૃતિ આણીને નોટો રદ કરી હોત તો વધારે સારું થાત.